अमृतसर. दो मुल्कों के बीच खिंची सरहद कितनी त्रासद और पीड़ादायक होती है यह तो अकबर दुर्रानी जैसे लोग ही जानते हैं, जिनके अपने सरहद की बंदिशों में फंस कर रह जाते हैं। बुधवार को पाक युवक दुर्रानी कानूनी पेचीदगियों के चलते हिंदुस्तानी बीवी और दो साल के बेटे को यहीं छोड़ कर अनमने मन से वतन लौट गया। लेकिन उसने यह जरूर कहा कि आखिरी दम तक उनको ले जाने की कोशिश करूंगा। बोला मोहब्बत की है में फैमिली को लेने आउंगा हिंदुस्तान...
- दुर्रानी बुधवार को हिंदुस्तान की तरफ से रिहा किए गए उन 39 लोगों में शामिल है, जिसमें 18 मछुआरे भी हैं। बार्डर के जरिए बीएसएफ ने इन्हें पाक रेंजर्स के हवाले किया।
- दुर्रानी को अवैध रूप से भारत में रहने के चलते जेल में रहना पड़ा था।
दुर्रानी ने कहा, परिवार को ले जाने की लड़ाई लड़ूंगा
- एमए इकोनामिक्स 31 वर्षीय अकबर दुर्रानी पाक के जिला हैदराबाद के शहर ओखरी का रहने वाला है।
- दुर्रानी ने बताया कि साल 2011 में फेसबुक के जरिए एमपी के देवास की मुस्लिम लड़की सोफिया से उसकी दोस्ती हुई और दोनों में मोहब्बत हो गई।
- इसके बाद वीजा लगवा कर वह 2013 में निकाह करने आया और यहीं पर रहने लगा। निकाह के बाद उसके बेटा अरिज भी हुआ, जो अब दो साल का है।
प्यार में हुआ इतना मशगूल की भूला गया अपना वीजा
- वह बीवी-बच्चों में इतना मशगूल हो गया कि उसे पता ही नहीं चला कि उसका वीजा खत्म हो गया। उसे अवैध रूप से रहने के आरोप में 2015 में गिरफ्तार कर लिया गया और एक साल की सजा हुई।
- उसने बताया कि उसकी सजा पूरी होने के बाद भी उसे जेल में रखा गया। उसने कहा कि वह भले ही जा रहा है लेकिन अपनी बीवी और बच्चे को वापस ले जाने के लिए लड़ाई जारी रखेगा।
-उसने दोनों ही मुल्कों की सरकारों से अपील की है कि रिश्तों पर सरहदों की बंदिशें न लगाएं। अवाम मोहब्बत करती है, नफरत नहीं।
आगे की स्लाइड्स में देखें चुनिंदा फोटोज...
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva